การปล่อยให้ผมเซ็ตตัว การสระผม การเสริมแต่งเส้นผม การใช้เทคนิคจัดแต่งทรงผมที่เหมาะสม
คุณอาจจะต้องการเล่นกับผมหยิกหรือผมลอนของคุณแต่สารเคมีที่ใช้ในการดัดผมต้องใช้เวลา 24-48 ชั่วโมงเพื่อเซ็ตเส้นผมให้มีรูปทรงถาวร ยิ่งไปกว่านั้นผมของคุณจะมีสภาพบอบบางจากการดัด การปล่อยเส้นผมทิ้งไว้ 2-3 วันจะทำให้เส้นผมมีรูปทรงคงทนนานขึ้น  ในระหว่างนี้คุณสามารถใช้นิ้วมือจัดแต่งทรงผมเท่าที่จำเป็น คุณควรงดเว้นการแปรงหรือหวีผมอีกด้วย อย่าสระผมหรือใช้ครีมนวดในช่วง 24-72 ชั่วโมงแรกหลังจากการดัดเพื่อไม่ให้น้ำหรือสารเคมีอื่นๆ ขัดขวางการทำงานของน้ำยาดัดผมและทำให้ลอนผมแตกและยังช่วยให้ผมดัดดูสดชื่นเป็นเวลายาวนานขึ้น   คุณต้องทำให้ผมแห้งให้มากที่สุดเท่าที่จะทำได้โดยเฉพาะอย่างยิ่งถ้าหากฝนหรือหิมะตก ถามช่างทำผมว่าคุณควรรอนานเท่าไหร่ก่อนที่จะสามารถสระผมได้ ระยะเวลาขึ้นอยู่กับผมของคุณเเละประเภทของการดัด ถ้าหากคุณไม่สามารถรอที่จะสระผมได้ก็ควรโทรหาช่างทำผมเพื่อหาวิธีที่ดีที่สุดในการรับมือกับสถานการณ์นี้ ช่างทำผมอาจจะแนะนำให้ใช้แชมพูแห้งหรือผลิตภัณฑ์อื่นๆ จนกว่าคุณจะสามารถทำให้ผมเปียกได้ คุณอาจจะต้องการทำผมทรงต่างๆ ให้กับผมดัดซึ่งต้องใช้กิ๊บติดผม ที่หนีบผมหรือการเกล้ามวย คุณยังอาจจะต้องการเก็บผมให้พ้นจากใบหน้าเพื่อเล่นกีฬาหรืออ่านหนังสือแต่คุณจำเป็นต้องปล่อยผม 2-3 วันหลังจากดัดผมเพราะผมดัดของคุณต้องเซ็ตตัว การเกล้าผม ถักเปียหรือทำทรงอื่นที่ต้องใช้อุปกรณ์อาจทำให้เส้นผมส่วนหนึ่งของคุณเป็นรอยและขาดหลุดร่วงได้ง่าย   คุณไม่ควรใช้นิ้วสางผมดัดเพราะลอนผมจะแตกและผมจะไม่หยิก ใช้ผ้าพันคอผ้าไหมเพื่อเก็บผมถ้าจำเป็น คุณต้องพันผมให้หลวมที่สุดเท่าที่จะทำได้โดยไม่ทำให้ผมเป็นรอย จำไว้ว่าผมดัดถูกทำลายและต้องใช้การดูแลเป็นพิเศษโดยเฉพาะอย่างยิ่งในช่วงสัปดาห์แรกหลังจากการดัด งดเว้นการทำสีผมทุกชนิดอย่างน้อย 1 สัปดาห์หลังจากการดัดผมเพื่อไม่ให้ผมของคุณถูกทำลายมากกว่าเดิมและป้องกันผมขาดหลุดร่วง   ปรึกษาช่างทำผมเกี่ยวกับการนัดทำสีผมในช่วงเวลาที่เหมาะสมหลังจากการดัดผม คุณควรทำสีและดัดผมโดยช่างทำผมมืออาชีพ ลองใช้สีผมชั่วคราว สีผมชนิดผงหรือแชมพูแทนการทำสีผมถาวรเพราะวิธีเหล่านี้จะไม่ทำร้ายเส้นผมเหมือนการทำสีผม ใช้ผลิตภัณฑ์เหล่านี้ในช่วง 24-48 ชั่วโมงหลังจากการดัดผม ผมของคุณอาจจะยังหลุดร่วงถึงแม้ว่าคุณรออย่างน้อย 1 สัปดาห์เพื่อทำสีผมก็ตาม ประเภทของยาย้อมผมและปริมาณความเข้มข้นของครีมดีเวลลอปเปอร์ (ถ้าหากคุณใช้) อาจให้ผลลัพธ์ที่แตกต่างกับเส้นผมของคุณ ขอคำแนะนำจากช่างทำผม ผมดัดต้องใช้การบำรุงรักษาเป็นพิเศษหลังจากการดัด ผลิตภัณฑ์ที่มีสูตรพิเศษสามารถฟื้นฟูความเสียหายและความบอบบางของเส้นผมได้ ยิ่งไปกว่านั้นยังสามารถช่วยให้ลอนผมคงสภาพได้นานกว่าเดิม   มองหาผลิตภัณฑ์ที่มีส่วนผสม เช่น ไบโอติน น้ำมันยูคาลิปตัสและถั่วเหลือง หลีกเลี่ยงผลิตภัณฑ์ที่มีพาราเบนและซัลเฟต   ขอคำแนะนำเกี่ยวกับผลิตภัณฑ์จากช่างทำผม ช่างทำผมมีความรู้เกี่ยวกับผลิตภัณฑ์ที่เหมาะสมกับผมดัดมากที่สุด อย่างไรก็ตามคุณไม่ควรรู้สึกกดดันให้ซื้อผลิตภัณฑ์ที่ช่างทำผมพยายามขาย คุณสามารถหาซื้อผลิตภัณฑ์สำหรับผมดัดหรือผมผ่านการใช้สารเคมีจากผู้จำหน่ายรายใหญ่ ร้านขายของ ร้านขายยาและร้านจำหน่ายผลิตภัณฑ์เพื่อความงาม อ่านฉลากของผลิตภัณฑ์ซึ่งอาจจะเขียนว่าสำหรับ “ผมดัด” หรือ “ผมที่ผ่านการใช้สารเคมี” การทำความสะอาดเส้นผมช่วยให้ลอนผมสดชื่นและมีน้ำหนักแต่การสระผมบ่อยเกินไปอาจจะกำจัดน้ำมันตามธรรมชาติที่เป็นประโยชน์และทำให้ลอนผมของคุณแตกเร็วกว่าเดิม ดูแลผมดัดให้เหมือนที่ดูแลรักษาผ้าไหมหรือเนื้อผ้าที่อ่อนโยน การสระผม 1 ครั้งต่อสัปดาห์เพียงพอที่จะทำให้ผมสะอาดและคงทนความสวยงาม   สระผมด้วยน้ำอุ่น น้ำร้อนอาจจะกำจัดน้ำมันตามธรรมชาติของเส้นผมที่ช่วยให้ผมชุ่มชื้นและเงางามและยังทำให้ลอนผมแตกอีกด้วย  คุณต้องสระผมด้วยน้ำอุ่นหรือน้ำเย็น สารตกค้างที่อยู่ในเส้นผมสามารถทำให้ผมของคุณลีบแบนและสกปรกเร็วกว่าเดิม สารเคมีที่อยู่ในสารตกค้างอาจทำให้ผมดัดของคุณดูไม่สดชื่นเมื่อเวลาผ่านไปจนต้องดัดผมซ้ำ   ใช้แชมพูแห้งบริเวณโคนผมถ้าหากผมสกปรกระหว่างการสระแต่ละครั้ง ฉีดสเปรย์แชมพูแห้งเล็กน้อยให้ห่างจากโคนผมประมาณ 10 นิ้วและปล่อยให้แชมพูแห้งซึมลงเส้นผม 2-3 นาที จากนั้นนวดหนังศีรษะเบาๆ เพื่อกำจัดสารตกค้าง ใช้แชมพูแห้งที่เหมาะสำหรับผมที่ผ่านการใช้สารเคมีซึ่งสามารถเติมความชุ่มชื้นและน้ำหนักให้เส้นผมได้ แม้แต่น้ำยาดัดผมที่อ่อนที่สุดยังสามารถดึงความชุ่มชื้นออกจากเส้นผมได้ซึ่งทำให้ผมดูหมองและชี้ฟู ถึงแม้บางคนคิดว่าครีมนวดอาจทำให้ลอนผมแตกแต่มันยังคงเป็นปริศนา ครีมนวดที่ออกแบบมาเพื่อผมดัดจะช่วยเติมความชุ่มชื้นและความเงางามให้กับผมลอนทำให้ผมนุ่มและคงสภาพผมดัดให้อยู่นานกว่าเดิม ครีมนวดยังช่วยไม่ให้ผมพันกันอีกด้วย   ใช้ครีมนวดบริเวณปลายผมซึ่งเป็นส่วนที่แห้งที่สุดของเส้นผมจากนั้นจึงลูบครีมนวดขึ้นไปยังโคนผม ปล่อยทิ้งไว้ตามคำแนะนำบนฉลากของผลิตภัณฑ์ ล้างครีมนวดออกด้วยน้ำอุ่นและล้างออกให้หมด จำไว้ว่าการล้างผมไม่สะอาดอาจทำให้มีสารตกค้างซึ่งทำให้ผมลอนลีบแบน ดูหมองและกักเก็บความสกปรกในเส้นผม   หวีผมเปียกด้วยหวีซี่ห่างในระหว่างที่พอกครีมนวดเอาไว้ วิธีนี้จะช่วยลดการขาดหลุดร่วงของเส้นผม   ใช้ครีมหมักผมสำหรับผมดัดหรือผมถูกทำลาย 1 ครั้งต่อสัปดาห์ ครีมหมักผมเข้มข้นกว่าครีมนวดผมและทำให้ผมของคุณชุ่มชื้นเป็นพิเศษ ครีมหมักผมยังช่วยไม่ให้ผมถูกทำลายมากขึ้นและช่วยฟื้นฟูความชุ่มชื้นกับความงาม ลองหมักผมทิ้งไว้ระหว่างการอาบน้ำหรือหมักข้ามคืนด้วยหมวกคลุมอาบน้ำ   ลองใช้ครีมนวดแบบที่ไม่ต้องล้างออกถ้าหากผมของคุณแห้งหรือถูกทำลายมาก ผมของคุณจะยาวขึ้นและน้ำหนักที่เพิ่มขึ้นอาจทำให้ลอนผมลีบแบน การเล็มผมบ่อยๆ ช่วยให้ผมของคุณเด้งสลวยและมีสุขภาพดี ไปร้านทำผมทุกๆ 4-6 สัปดาห์เพื่อเล็มผม  ขอให้ช่างทำผมเล็มผมออกให้น้อยที่สุดถ้าหากคุณกังวลเรื่องของความยาว ช่างทำผมยังสามารถบอกคุณให้รอนานกว่าเดิมก่อนที่จะเล็มผมอีกครั้ง ผมดัดสามารถอยู่ได้ประมาณ 6-8 เดือน การดูแลผมดัดจะช่วยให้สภาพผมคงทนนานขึ้น อย่างไรก็ตามเมื่อลอนผมเริ่มแตกและโคนผมเริ่มเด่นชัดคุณก็ควรดัดผมอีกครั้ง  ลองดัดผมเพิ่มเฉพาะบริเวณโคนผมเท่านั้นเพื่อไม่ให้ผมส่วนอื่นถูกทำลาย ปรึกษาช่างทำผมเกี่ยวกับทางเลือกที่ดีที่สุด ถ้าหากคุณตัดสินใจที่จะไว้ผมยาวโดยไม่ดัดผมเพิ่มก็ไม่ต้องกังวล การดูแลเส้นผมด้วยผลิตภัณฑ์ที่พิเศษและความร้อนเพียงเล็กน้อยทำให้ผมดูดีระหว่างการรอเปลี่ยนทรงผม จำไว้ว่าผมที่ดัดไว้จะยังละเอียดอ่อนเพราะฉะนั้นคุณต้องดูแลผมให้ดีที่สุดเท่าที่ทำได้ ค่อยๆ สางผมด้วยหวีซี่ห่างหลังจากที่คุณล้างผมเสร็จ อย่าหวีผมบ่อยเกินไปเพื่อไม่ให้ผมขาดหลุดร่วงหรือทำร้ายเส้นผม การหวีผมมากเกินไปยังอาจทำให้ผมชี้ฟูและสูญเสียรูปทรงได้รวดเร็วกว่าการหวีผมในตอนอาบน้ำเท่านั้น  คุณต้องใช้หวีซี่ห่างเท่านั้นเพื่อไม่ให้ลอนผมแตกจนชี้ฟู หวีผมหลังจากที่คุณใช้ครีมนวดในขณะที่ผมยังเปียกซึ่งจะช่วยป้องกันผมขาดหลุดร่วง ถ้าหากคุณมีผมในตอนอาบน้ำก็ไม่ควรหวีผมอีกครั้งหลังจากที่คุณล้างผมเสร็จ ใช้นิ้วสางผมถ้าหากคุณไม่มีหวีซี่ห่าง ไม่ว่าคุณจะสางผมด้วยวิธีใดก็ไม่ควรใช้หวีแปรงกับผมดัดเพราะจะทำให้ลอนผมแตกและทำให้ผมชี้ฟูได้ ยิ่งไปกว่านั้นการแปรงผมอาจทำร้ายผมดัดที่บอบบาง วิธีที่ดีที่สุดในการทำให้ลอนผมเด้งและดูสดชื่นคือบีบผมด้วยนิ้วมือ วิธีง่ายๆ นี้สามารถทำให้ผมทรงใหม่ของคุณดูดีขึ้นและทำให้ลอนผมดูนุ่มนวล  ใช้มือและนิ้วเพื่อค่อยๆ ยกและบีบผมแต่ละช่อ ใช้น้ำฉีดบนผมและบีบค้างไว้ 2-3 วินาทีเพื่อให้ลอนผมดูเด่นชัด คุณยังสามารถเพิ่มความเด่นชัดให้ลอนผมด้วยการใช้ผมม้วน 1 หรือ 2 นิ้วค้างไว้ 2-3 วินาที ไดร์เป่าผมสามารถดึงความชุ่มชื้นออกจากเส้นผม ถ้าหากคุณมีผมดัด การใช้ไดร์เป่าผมสามารถทำลายเส้นผมที่ถูกทำลายอยู่แล้วและทำให้ชี้ฟูได้ ปล่อยให้ผมแห้งตามธรรมชาติหรือใช้ที่กระจายลมไดร์เป่าผมเพื่อปกป้องและทำให้ลอนผมเด่นชัด   ใช้โหมดลมเย็นที่สุดของไดร์เป่าผม คุณควรใช้โหมดลมเย็นหรือกดปุ่ม “ลมเย็น” ค้างเอาไว้ ที่กระจายลมช่วยกระจายลมของไดร์เป่าผม สวมที่กระจายลมที่ปลายไดร์เป่าผม คุณสามารถใช้ที่กระจายลมเพื่อเพิ่มน้ำหนักให้กับผมทั่วทั้งศีรษะหรือผมแค่บางช่อ การบีบช่อผมในขณะที่คุณใช้ที่กระจายลมยังช่วยให้ผมลอนของคุณเด้งสลวย คุณไม่ควรใช้เครื่องมือที่มีความร้อนบ่อยๆ เช่นเดียวกับไดร์เป่าผม ที่ม้วนผมและที่หนีบผมสามารถทำร้ายผมที่เสียอยู่แล้วและทำให้ผมขาดหลุดร่วง  ลองใช้ไอน้ำให้เป็นประโยชน์ คุณสามารถม้วนผมขึ้นเพื่อให้ผมเป็นลอนหรือเพียงสวมหมวกคลุมอาบน้ำจากนั้นจึงอาบน้ำและปล่อยให้ไอน้ำของน้ำอุ่นกระตุ้นลอนผม วิธีนี้สามารถเติมความชุ่มชื้นและน้ำหนักให้เส้นผมโดยไม่ทำร้ายผมมากกว่าเดิม
งดเว้นการสัมผัสเส้นผม. งดเว้นการสระผม. ปล่อยผม. งดเว้นการทำสีผม. เลือกผลิตภัณฑ์ที่มีสูตรพิเศษ. สระผม 1 ครั้งต่อสัปดาห์. ใช้ครีมนวดบ่อยๆ. เล็มผมบ่อยๆ. เสริมแต่งผมดัดหากจำเป็น. ปล่อยให้ผมยาวอย่างสง่างาม. ใช้หวีซี่ห่าง. งดเว้นการเเปรงผม. บีบผมทุกวัน. เป่าผมให้แห้งด้วยลมอ่อน. ไม่ควรใช้เครื่องมือที่มีความร้อนบ่อยๆ.
https://www.wikihow.com/Care-for-Permed-Hair https://www.wikihow.com/Care-for-Permed-Hair https://www.wikihow.com/Care-for-Permed-Hair https://www.wikihow.com/Care-for-Permed-Hair
Letting Your Hair Settle Washing Your Hair Touching Up Your Hair Using Sensible Styling Techniques